
Englannin kieli 


Englannin kieli on Englannissa syntynyt germaaninen 
kieli. Sitä käytetään virallisena kielenä muun muassa 
Kansainyhteisössä ja se on Yhdysvaltain 
enemmistökieli. Englanti on yksi maailmankielistä: se 
on maailman opetetuin ja ymmärretyin kieli, ja se on 
yleisesti käytössä lingua francana. Englantia käytetään 
useammin toisena tai vieraana kielenä kuin mitään 
muuta kieltä. Englantia osaavia ihmisiä on arvioitu 
maailmassa olevan yhteensä noin 600-1 700 

miljoonaa.^ 

Englanti kuuluu indoeurooppalaisen kielikunnan 
germaanisten kielten läntiseen haaraan. Se kehittyi 
Britanniaan 400-luvulla tulleiden anglosaksien 
puhumista kielistä. Myös latina, kreikka, kelttiläiset 
kielet, muinaisnorja ja etenkin 1000-luvun 
normannivalloittajien muinaisranska ovat vaikuttaneet 
englantiin. 

Sanajärjestys 

Lähteet 

Viitteet 

Aiheesta muualla 


Levinneisyys 


Äidinkielenä 

Lähes 400 miljoonaa ihmistä puhuu englantia 
äidinkielenään.^^ Englanti on enemmistön äidinkieli 
Britteinsaarilla sekä joissain brittiläisen imperiumin 
entisissä siirtokunnissa ja territorioissa, kuten 
Yhdysvalloissa, Kanadassa, Australiassa ja Uudessa- 
SeelannissaJ 3 ! Eniten englantia äidinkielenään puhuvia 
on Yhdysvalloissa, 225 miljoonaa (yli 5-vuotiaista 
vuonna 2007).^ 


Puhujia 


Sija 


Samoa 
Seychellit 
Sierra Leone 
Singapore 
Sudan 
Svvazimaa 
Tansania 
■■ Tonga 

sss Trinidad ja Tobago 
*‘1 Tuvalu 
- — Uganda 

Uusi-Seelanti 
Vanuatu 
Zimbabwe 
Australia (de facto) 

Yhdistynyt kunin gaskunta (de 
facto) 

Yhdysvallat (de facto) 

(lähde: CIA) [1] 
noin 320-380 miljoonaa 
syntyperäistä puhujaa^, 0,6-1,7 
miljardia puhujaa yhteensä (1997)^ 
4. (syntyperäiset puhujat) 

1.-2. (kaikki puhujat) 


Kirjaimisto latinalainen 


Kielitieteellinen luokitus 


Kielikunta indoeurooppalaiset kielet 
Kieliryhmä germaaniset kielet 

- länsigermaaniset kielet 

Kielikoodit 


ISO 639-1 en 
ISO 639-2 eng 

ISO 639-3 eng (http://www-01.sil.org/iso639-3/ 
documentation.asp?id=eng) 

Ohje 


Suomessa oli vuoden 2012 lopussa 14 666 henkilöä, joiden äidinkieleksi oli rekisteröity englanti. 


[5] 


Virallisena kielenä 

Brittiläisen imperiumin jäljiltä englanti on virallinen kieli useissa sellaisissakin Kansainyhteisön maissa, 
joissa se ei ole enemmistön äidinkieli, kuten Pakistanissa, Ghanassa, Intiassa, Nigeriassa, Etelä-Afrikassa, 
Keniassa, Ugandassa ja Filippiineillä 

Toisena tai vieraana kielenä 

Englantia puhuu toisena kielenään maailmassa noin 150-375 miljoonaa ihmistä. Arvio englantia vieraana 
kielenä puhuvien ihmisten määrä ovat vaihdelleet määritelmän mukaan 100 miljoonasta miljardiin 
Euroopan unionin kansalaisista 38 % ilmoitti vuonna 2012 osaavansa englantia vieraana kielenä, ja englanti 
oli puhutuin vieras kieli 19:ssä niistä 25:stä EU-maasta, joissa se ei ole virallinen kieli.^ 




















































| | Englanti virallisena (tai käytännössä 

virallisena) kielenä tai enemmistön äidinkielenä. 
| | Englanti virallisena kielenä mutta 

vähemmistökielenä. 



Maailman suurimman yksityisen kielikoulutta)an EF Englannin kielen osaaminen EU-maissa 
Education Firstin vuonna 2013 järjestämien kielikokeiden 
mukaan parhaiten englantia vieraana kielenä osataan 

Tanskassa, Alankomaissa, Ruotsissa, Suomessa, Norjassa, Puolassa ja Itävallassa, heikoimmin taas Irakissa, 
Libyassa ja KambodzassaJ 7 ^ 


Maailmankielenä 

Englannin kieli on nykyisin maailmankieli. Se on muun muassa kaupan, tekniikan ja kulttuurin tärkein 
kieliEnglanti on ollut yksi Yhdistyneiden kansakuntien virallisista kielistä sen perustamisesta 1945 
lähtien 

Englannin kielen nousulle maailmankieleksi voidaan löytää useita syitä. Yksi on englannin kielen 
historiallinen luonne eri kielten sekoituksena ja kielenä, jota ei enää mielletä minkään kansakunnan 
"omaisuudeksi”. Toinen syy on brittiläinen imperiumi, jonka myötä englanti levisi maapallon eri kolkkiin. 
Myös Yhdysvaltain nousu toisen maailmansodan jälkeen taloudellista, teknistä ja poliittista valtaa 
omaavaksi supervallaksi kasvatti englannin kielen merkitystä. Viime aikoina kiihtynyt globalisaatio on 
edesauttanut englannin kielen nousua kulttuurin, talouden ja kaupan yhteiseksi kieleksi, jonka avulla 
voidaan kommunikoida suoraan ilman tulkkien ja kääntäjien apua. Englannista on tullut myös Internetin 
valtakieli.^ 

Ilmailussa ja lentoliikenteessä ICAO edellyttää lentäjiltä ja lennonjohtajilta tiettyä englannin kielen 
tasoaJ 10 ^ 11 ] 

Vaikka englanti nähdäänkin usein kansainvälistä asiointia helpottavana työkaluna, sen valta-asema on 
herättänyt monessa maassa myös huolta kielellisen monimuotoisuuden säilymisestä.^ 12 ] 

Katso myös: Globish 

Suomessa 

Suomen peruskouluissa englanti valitaan lähes aina pakollisena opiskeltavaksi vieraaksi kieleksi.] I2 ' 99,4 
prosenttia 7-9-luokkalaisista opiskeli sitä vuonna 2011.]' 4 ] Englannista tuli vakituinen oppiaine 
tyttölyseoihin vuonna 1918 sekä poikakouluihin ja oppikouluihin 1941. Englannista tuli Suomen kouluissa 
eniten opiskeltu vieras kieli 1960-luvullaJ 15 ] Englannin kieli on Suomessa yleistynyt etenkin 1980-luvulta 











alkaen muun muassa mainonnassa, nuorisomediassa ja tuotenimissä, ja suomen kieleen on tullut viime 
vuosikymmeninä paljon anglismejaJ 16 ^ Englanninkielinen opetus on yleistynyt Suomen yliopistoissa niillä 
aloilla, joilla opiskelijoita koulutetaan globaaleille työmarkkinoille^ 17 ^ 


Luokitus ja sukulaiskielet 


Englanti kuuluu indoeurooppalaisen kielikunnan germaanisten kielten läntiseen haaraan. Samaan haaraan 
kuuluvat nykykielistä muun muassa skotti, friisi, saksa, hollanti ja afrikaans. Nykyenglanti pohjautuu 
muinaisenglantiin, joka oli hyvin läheistä sukua muinaisfriisille; englanti ja friisi luokitellaankin yhteiseen 
anglofriisiläisten kielten haaraan. Englannin tavoin myös skotti pohjautuu muinaisenglantiin. 
Muinaisenglantia seurannut ja nykyenglantia edeltänyt kielimuoto tunnetaan nimellä keskienglantiJ 18 ^ 

Murteet ja muunnelmat 


Pääartikkeli: Luettelo englannin kielen murteista 

Englanti on levinneisyyteensä nähden yhtenäinen kieli. Sen päämurteet ovat brittienglanti ja 
amerikanenglanti, jotka ovat keskenään ymmärrettäviä. Amerikanenglanti on Yhdysvaltain hallitsevan 
aseman johdosta nykyisin maailmanlaajuisesti englannin merkittävin murreJ^ Jotkut tutkijat pitävät 
afrikkalaisamerikkalaista englantia kokonaan omana kielenään. Myös esimerkiksi karibianenglanti, 
australianenglanti ja intianenglanti ovat tunnettuja ja omaleimaisia englannin murteita 
Kanadanenglannissa yhdistyy piirteitä niin brittienglannista kuin amerikanenglannistakin^ 21 ^ 

Brittienglannin korrekteimpana muotona pidetään Etelä-Englannissa kehittynyttä koulutetun väen ja 
yläluokan aksenttia, joka sai 1900-luvun alussa nimekseen Received Pronunciation ('yleisesti oikeaksi 
hyväksytty ääntäminen’). Sitä käyttävät muun muassa Englannin kuninkaalliset ja yleisradioyhtiö BBC, ja 
sitä on kutsuttu myös kuninkaan/kuningattaren englanniksi, BBC:n englanniksi ja oxfordinenglanniksi) 22 ^ 

Englannin kielen pohjalta on syntynyt myös useita pidgin- ja kreolikieliäJ 23 ^ 

Etymologia 


Kielen omakielinen nimi English tulee itäisen Britannian 400-luvulla valloittaneista angleista. Koko maata 
alettiin pian kutsua heidän mukaansa latinalaisittain Angliaksi, ja nimestä käytettiin myös Engl- alkuista 
rinnakkaismuotoa. Sana Englisc esiintyy muinaisenglantilaisessa kirjallisuudessa ensi kertaa 880-luvulla, 
tarkoittaen sekä englantilaista (adj.) että englannin kieltä J 24 ^ 

Historia 


Muinaisenglanti 

Pääartikkeli: Muinaisenglanti 

Englanti pohjautuu nykyisessä Luoteis-Saksassa ja Tanskan Slesvigissä asuneiden anglien ja saksien kieliin 
ja murteisiin. Nämä kansat valloittivat 400-luvulta alkaen yhdessä Jyllannin juuttien kanssa kelttiläis- 
roomalaisesta Britanniasta nykyisen Englannin alueen J 25 ^ 







Vulgaarilatina ja klassinen latina toivat englannin kielen mannereurooppalaisiin esimuotoihin vaikutteita jo 
ennen anglien ja saksien (yhteisnimitykseltään anglosaksit ) saapumista Britanniaan. Latinan vaikutus 
anglosaksien kieleen jatkui Britanniassa myös roomalaisten lähdön jälkeen 400-luvullaJ 26 ^ 

Muinaisenglannin kirjakieli syntyi 600-luvulla, kun englantilaiset munkit alkoivat kirjoittaa osittain 
englanniksiJ 27 ^ Kieltä oli aluksi kirjoitettu riimuilla, mutta kristinuskon myötä sille kehitettiin 
latinalaisperäinen aakkosto. Joillekin äänteille otettiin riimukirjoituksesta kuitenkin edelleen omat merkit 
(kuten P [0]/[3]), joita ei nykyisin kuitenkaan enää käytetäJ 28 ^ Kirj urit pyrkivät yleensä 
ääntämyksenmukaiseen kirjoitusasuun, mutta esimerkiksi vokaalien yhteensopimattomuus latinalaisten 
kirjaimien kanssa, murteiden erot ja latinan käytännöt aiheuttivat sanojen kirjoitusasun vaihtelua, joka säilyi 
kielessä aina 1700-luvulle saakkaJ 29 ^ 

Säilyneiden tekstien perusteella muinaisenglanti jaetaan neljään päämurteeseen: wessexiläiseen, 
kentiläiseen, mercialaiseen ja northumbrialaiseen, joista kahta jälkimmäistä on kutsuttu myös yhteisesti 
angliksiJ 30 ] 

Muinaisenglanti eroaa nykyenglannista niin paljon, että sen riittävä ymmärtäminen vaatii nykyenglantia 
ymmärtävältäkin paljon opiskelua. Muinaisenglannin kielioppi muistuttaa sijamuotoineen, verbimuotoineen 
ja sukuineen enemmän saksaa tai latinaa kuin nykyenglantia, ja sitä äännettiin ja kirjoitettiin myös hyvin eri 
tavalla kuin nykyenglantia J 31 ^ 

Kelttiläiset kielet säilyivät saaren reuna-alueilla Skotlannissa, VValesissa, Cornwallissa ja jossain määrin 
myös Cumbriassa, joita germaanit eivät asuttaneet P 2 ^ Muinaisenglantiin tuli kelttien kielistä kuitenkin vain 
vähän lainoja.^ 

800-1000-luvuilla saaren pohjois- ja itärannikolle asettuivat viikingit, jotka puhuivat englannin 
pohjoisgermaanista sukulaiskieltä muinaisnorjaa. Se ei aluksi vaikuttanut englantiin kovinkaan paljon 
paikannimiä lukuun ottamatta: vuosien 800-1200 välillä omaksutusta 150 skandinaavisesta lainasanasta 
vain 25 on säilynyt nykyenglantiin. Muinaisnorjan vaikutus englantiin onkin pääasiassa peräisin vasta 
keskienglannin ajalta/ 34 ^ Muinaisenglantiin alkoi viimeistään 800-luvulta lähtien tulla vaikutteita myös 
muinaisranskasta maiden uskonnollisten ja poliittisten yhteyksien kautta, joskin ranskalaisten lainasanojen 
määrä tuolta ajalta on pieniJ 35 ^ 


Keskienglanti 

Pääartikkeli: Keskienglanti 

Vuonna 1066 normannit valloittivat Englannin, ja sitä seuranneiden 300 vuoden aikana normannikuninkaat 
ja ylhäisö puhuivat ja kirjoittivat vain muinaisranskaa ja sitä seuranneita ranskan uudempia muotojaJ 36 ^ 
Englanti säilytti kuitenkin asemansa tavallisen kansan kielenäJ 37 ' 

Normannivalloituksen alkua pidetään usein keskienglantina tunnetun kielimuodon syntyajankohtana, joskin 
moni ajoittaa vaiheen alun vasta 1100-luvulleJ 33 ' Englantiin siirtyi suuri määrä normannien käyttämiä 
sanoja ja muita kielen piirteitä, jotka ovat säilyneet nykypäivään saakkaJ 39 ' Muinaisenglannin monet 
vanhagermaaniset taivutusmuodot ja päätteet katosivat keskienglannin aikana, ja tilalle tulivat 
sanajärjestyksen vaihtelu ja prepositioilmausten runsausJ 40 ' Myös ääntäminen muuttui niin että 
muinaisenglannin vakiintunut kirjakieli oli 1100-luvulla jo nopeasti vanhentunut.^ 41 ^ 

Toisen vuosituhannen alussa myös muinaisnorjan sanasto oli jo levinnyt englannin puhekieleen. Vuoden 
1200 jälkeen skandinaavisia sanoja alkoi esiintyä entistä useammin myös englannin kirjakielessä, ja ne 
korvasivat monet anglosaksiset sanat laajalti kielen perussanastossa. Nykyenglannin yleiskielessä on noin 
400-500 muinaisnorjalaista lainasanaa tuolta ajalta ja murteissa sitäkin enemmän/ 34 ^ 




1300-luvulla englanniksi kirjoittanutta Geoffrey Chauceria pidetään keskienglannin kirjakielen 
merkittävimpänä kehittäjänä/ 42 ^ Keskienglannin vaihetta pidetään "englannin murteiden kautena”, sillä 
kirjakieli seurasi lukuisten paikallisten, toisistaan paljon eronneiden murteiden kielioppia ja ääntämystä/ 43 ^ 
Keskienglannin päämurteet olivat Kentin murre, eteläinen, itä-midlandilainen, länsi-midlandilainen ja 
northumbrialainen murre/ 44 ' 


Vuosien 1450-1700 välillä tapahtuneessa suuressa vokaalisiirroksessa englannin äännejärjestelmä muuttui, 
kun monet keskienglannin vokaalit vaihtuivat toisiksiJ 45 ^ 1500-luvun puoliväliin mennessä englannin 
kirjakieli oli erkaantunut ääntämisestä, vaikka yksityisessä kirjeenvaihdossa noudatettiinkin vielä paikallista 
ääntämystä. Myös Englannin ensimmäinen kirjanpainaja William Caxton suosi uutta kirjoitustapaa/ 46 ^ 


Nykyenglanti 

Näytelmäkirjailija William Shakespeare vaikutti merkittävästi englannin kieleen 1600-luvun taitteessa, ja 
hänen ajastaan katsotaan nykyenglannin vaiheen alkaneen. Shakespeare keksi lähes 6 000 uutta sanaa ja 
kehitti myös kielioppia/ 47 " 1600-luvun alku on englannin kielen historiassa aikaa, jolloin kieleen tuli eniten 
uusia sanoja, osa lainattuja ja osa omaperäisiä. Monien vanhojen sanojen merkitykset myös muuttuivat/ 48 " 

Pelko kielen liian nopean laajenemisen ja muutoksen vaikutuksista synnytti ensimmäiset englannin kielen 
sanakirjat, kieliopit ja ääntämisoppaat/ 49 " Englantilaisen Samuel Johnsonin sanakirja A Dictionary of the 
English Language (1755) vakiinnutti kielen oikeinkirjoituksen ja kieliopilliset muodot, kodifioi ääntämisen 
sekä laajensi jokapäiväisen elämän sanastoa. Yhdysvaltalaisen Noah Websterin Dictionary of the American 
Language (1828) teki saman Yhdysvalloissa syntyneelle amerikanenglannille/ 50 " Sanakirjojen myötä 
kieleen syntyi oikeakielisyyden käsite ja korrektina pidetty yleiskieli (Englannissa Standard English ja 
Yhdysvalloissa Standard American English ). 1700-luvun lopulla englannin kieli oli jo saavuttanut lähes 
nykyisen muotonsa niin kieliopin, ääntämisen kuin oikeinkirjoituksenkin suhteen: sen sanasto on senkin 
jälkeen laajentunut maailman muuttuessa. Brittiläisen imperiumin myötä englannin kieli oli myös levinnyt 
maailman eri kolkkiin/ 49 " 

Sanasto 


Englannin kieli on omaksunut lainasanoja 1 600 vuoden historiansa aikana useasta kielestä/ 9 " 
Nykyenglannin sanastosta lähes 70 prosenttia on lainattu muualta/ 51 " Vanhat germaaniset sanat 
muodostavat yhä kuitenkin englannin kielen perussanaston: sadasta yleisimmästä sanasta germaanisia on 
97 % ja tuhannesta yleisimmästä vielä 57 %/ 52 " 

Englannin alkuperäinen sanasto on länsigermaanista/ 53 " Latinasta tuli paljon lainasanoja jo englannin 
esimuotoihin ja vielä huomattavan paljon lisää muinaisenglannin aikana vuosina 450-1100/ 26 "" 54 " Kelttien 
kielistä englantiin tuli vain vähän lainoja/ 33 " Muinaisnorjasta lainasanoja on tullut vuodesta 800 alkaen, 
mutta suurin osa skandinaavisista lainasanoista on peräisin vasta keskienglannin ajalta/ 34 " Ranskalaisia 
lainasanoja kieleen alkoi tulla 800-luvulta lähtien/ 35 " Normanni valloituksen jälkeen vuodesta 1066 
englannin kieleen tuli kolmen vuosisadan aikana suuri määrä yläluokan omaksumia ranskankielisiä 
lainasanoja/ 39 " Ranskasta lainatut sanat, jotka liittyivät usein uskontoon, hallintoon, lakiin ja kulttuuriin, 
olivat usein monitavuisia, kun vanhemmat anglosaksiset perussanat olivat yksitavuisia/ 55 " 1200-luvulla 
englantiin alkoi tulla myös keskiranskalaisia lainasanoja/ 56 " 

Alla olevassa taulukossa on esimerkkejä eri kielistä englantiin tulleista sanoista/ 57 " 




Kieli 

Esimerkkejä 

alkuperäinen 

tree, Stone, house, bird, land, friend, father, love, 
help, one, two, three, north, down, 1, you, he, from, 
have, after 

latina 

candle, crystal, demon, temple, nature, relation, 
medicine, discuss, complete, strict, area, gradual, 
ultimate 

kreikka 

latinan tai ranskan kautta: dilemma, drama, electric, 
theory, center, comedy, cycle, machine, pause 
suoraan kreikasta: agnostic, phone, telegram 

kelttiläiset 

kielet 

whiskey, plaid, slogan 

skandinaaviset 

kielet 

skill, skirt, skin, sky, hit, fellow, law, get, give, 
window, take, want 

ranska 

castle, prison, government, country, court, crime, 
clergy, preach, prince, baron, captain, beef, pork, 
roast, dignity, fool, fruit, horrible, letter, mirror, safe, 
search, secret, single, courage, figure, amateur, 
debris, naive 


Englannin kielessä on nykyisin poikkeuksellisen laaja sanasto, 
jonka laajuutta on tosin vaikea määritellä tarkasti. 
Englantilaisen Oxford English Dictionary -sanakirjan toisessa 
laitoksessa (1989) on noin 171 000 käytössä olevaa erillistä 
sanaa, ja kielen sanojen yhteismääräksi ilman teknistä tai 
alueellista sanastoa arvioitiin yli 250 OOOJ 58 ^ Vuoden 2011 
sanakirjassa on kaiken kaikkiaan yli 600 000 sanamuotoa^ 59 ] 
Erään tutkimuksen mukaan koulutettu englantilainen käyttää 
aktiivisesti noin 50 000 sanaaJ 6 °] 


Kielioppi 



Englannin kielen sanaston lähteet 
laskettuna vuonna 1973 julkaistun 
Shorter Oxford Dictionary -sanakirjan 
80 000 hakusanasta. 

| | Germaaninen 

| | Latina 

| | Ranska 

| | Kreikka 

| | Muut/tuntematon 

i I Erisnimistä 


Englannin kielessä on jäljellä enää vähän taivutusmuotoja useimpiin muihin indoeurooppalaisiin kieliin 
verrattuna. Siinä ei ole myöskään kieliopillista sukua. Lauseiden merkitys määräytyy suurelta osin 
sanajärjestyksen perusteella.^-] Prepositioita on mnsaasti ja niiden käyttö on monipuolista.!^ 


Substantiivit 

Monikon pääte on yleensä -(e)s. Joillakin sanoilla monikko ilmenee vokaalivartalon muutoksena, kuten foot 

- feet, mouse - mice, sheep - sheep. Jotkin vierasperäiset sanat säilyttävät alkuperäisen monikkonsa, kuten 

medium - media. Yksikkömuotoisiin ryhmäsanoihin liittyvä verbi voi olla monikossa, esimerkiksi the staff 
are _[63] 

Yksikön epämääräinen artikkeli on a/an; monikossa ei ole epämääräistä artikkelia. Määräinen artikkeli on 

fheJ 64 ] 


Omistamista ilmaistaa usein genetiivin kaltaisella ’s-päätteellä. S-päätteisissä monikoissa tämä sulautuu 
monikon tunnukseen, ja omistamista ilmaisemaan jää kirjoituksessa pelkkä heittomerkki. Esineistä ja 
asioista käytetään usein of-prepositiorakennettaJ 65 ] 


Adjektiivit 

















Adjektiivin vertailumuodot ovat komparatiivi -er ja superlatiivi the -est. Joidenkin adjektiivien, etenkin 
pitkien, tai partisiippien (kuten scared ), kohdalla käytetään vertailumuotoja more - most. Epäsäännöllisiä 
adjektiiveja ovat muun muassa good - better - the best (’hyvä’) ja many - more - the most ('paljon’)/ 66 ^ 


Adverbit 

Tapaa kuvaava adverbin pääte on -ly, esimerkiksi careful - carefully ('varovasti’). Joissakin sanoissa 
adjektiivi ja adverbi ovat samannäköisiä, esimerkiksi straight ('suora’ ja 'suoraan’) Z 67 " 


Pronominit 


Persoonapronominit eri muotoineen ovat/ 68 ^ 


muoto 

subjekti 

objekti 

possessiivi (ja ilman substantiivia) 

yks. 1. pers. 

1 

me 

my (mine) 

yks. 2. pers. 

you 

you 

your (yours) 

yks. 3. pers. 

he/she/it 

him/her/it 

his/her/its (his/hers/) 

mon. 1. pers. 

we 

us 

our (ours) 

mon. 2. pers. 

you 

you 

your (yours) 

mon. 3. pers. 

they 

them 

their (theirs) 


Verbit 

Verbin aikamuotoja ovat preesens, imperfekti (oik. preteriti), perfekti, pluskvamperfekti, futuuri ja futuurin 
perfekti. Näistä jokaisella on yleis- ja kestomuoto. Kestomuoto kuvaa jatkuvaa toimintaa ja yleismuoto 
tavallisesti esimerkiksi päättynyttä tai lyhyttä tapahtumaa/ 69 ^ Alla olevassa taulukossa on säännöllisen to 
taik ('puhua') -verbin taivutus aikamuodoissa yksikön kolmannessa persoonassa/ 70 ^ 


aikamuoto 

yleis- 

kesto- 

preesens 

talks 

is talking 

imperfekti 

talked 

was talking 

perfekti 

h as talked 

has been talking 

pluskvamperfekti 

had talked 

had been talking 

futuuri 

will taik 

will be talking 

futuurin perfekti 

will have talked 

will have been talking 


Tulevaa aikaa voi kuvata joskus myös preesensillä tai he going to -rakenteella/ 71 ^ Aikamuodot (kuten myös 
pronominit sekä ajan ja paikan määreet) muuttuvat tietyissä tilanteissa siirryttäessä suorasta esityksestä 

epäsuoraan.^ 

Verbin tapaluokkia ovat indikatiivi, imperatiivi (joka on perusmuodon kaltainen) ja konditionaali (joka 
muodostetaan wou/d-apuverbillä). Konditionaalilla on neljä muotoa: nykyajan ja menneen ajan yleis- ja 
kestomuodot/ 73 ^ 

Säännölliset verbit taipuvat kuten taik- verbi: taik - talked - talked P Englannissa on hyvin paljon 
epäsäännöllisiä verbejä, kuten go - went - gone ('mennä’)/ 73 ' Vaillinaisia apuverbejä (joilta puuttuu tiettyjä 
muotoja) ovat muun muassa can/could, must, may/might, shall, will, should, wouldP 6 ^ 





Passiivi muodostetaan apuverbillä be (’olla’), joka taipuu aikamuodon ja subjektin mukaan, esimerkiksi The 
house was painted (’Talo maalattiin’)/ 77 ^ Myös we-, you-, they-, one- ja people- muotoisia passiiveja 
voidaan käyttää, esimerkiksi They say that... ('Sanotaan että...’)J 78 J 


Gerundi on verbin -zng-päätteinen muoto. Sitä käytetään esimerkiksi partisiipin preesensissä, kuten flying 
('lentävä’); tai -minen-muodossa, kuten swimming ('uiminen')/ 79 ' 


Lauseenvastikkeita esiintyy lähinnä kirjoitetussa kielessä. Yleisimpiä lauseenvastikkeita on -ing, esimerkiksi 
looking ('näyttäen'). Muita lauseenvastikkeena käytettyjä muotoja ovat partisiipin perfekti ja infinitiivi/ 80 ' 


Sanajärjestys 


Englannin sa najärje stys on väitelauseissa suora (subjekti- predikaatti- objekti) ja kysymyksessä joskus 
käänteinen, esimerkiksi silloin kun kysymyssana ei ole subjektina (kuten Who do you live with?). 
Adverbiaalit ovat yleensä lauseen lopussa, järjestyksessä tapa - paikka - aika/ 81 ' 


Muodollinen subjekti 


Muodollisia subjekteja ovat it ja there, esimerkiksi It was lovely in May ('toukokuussa oli ihanaa’) tai There 
are apples in the basket ('korissa on omenoita’)/ 82 ' 


Äänneoppi 


Konsonantit 


Alla olevassa taulukossa ovat englannin ko n s o n antti f o n e emit / 8 3 ' 



labiaali 

labiodentaali 

interdentaali alveolaari palatoalveolaari palataali 

velaari glottaali 

klusiili 

P b 



t d 



k g 


nasaali 

m 



n 



n 


hankausäänne 


f V 

0 ö 

s z 

J 3 


X M 

h 

affrikaatta 





tj d 3 




puolivokaali 




r 


j 

W 


lateraali 




1 






Alla olevassa taulukossa ovat kaikille englannin aksenteille yhteiset konsonanttifoneemit ja niiden 
yleisimpiä kirj oitusmuotoja/ 84 ' 





/p/ 

P 

Ib/ 

b 

l/t/ 

t 

/d/ 

d 

/k/ 

k, c, ck 

/g/ 

g 

m 

ch 

/d3/ 

j, dg, g, ge 

m 

f 

M 

V 

/e/ 

th 

16/ 

th 

/s/ 

s, c 

/z/ 

z, s 

/;/ 

sh, ss, ti, ce 

~iy 

s 

/V 

ch 



/w/j 

w 

Imi 

m 

/\J 

1 

/n/ 

n 

Tri 

r 

W~ 

y 

/h/ 

h, wh 

A)/ 

ng, n 


Soinnittomat klusiilit (p, t, k) aspiroituvat painollisen tavun alussa (kuten sanassa peri [p h £n]). Ne eivät 
aspiroidu painottomissa tavuissa (kuten sanassa dipper ) tai s-kirjaimen perässä (kuten sanassa spun), eivätkä 
ne aina aspiroidu sanan lopussaJ 85 ^ 86 ^ Sibilantit /J7 ja /y ovat yleensä labialisoituneet eli ne äännetään 
pyörein huulinJ 87 ' Amerikan- ja skotlanninenglannissa wh äännetään yleensä sanan alussa /M/, joka on oma 
foneeminsa ja ääntyy muuten samoin kuin Av/ mutta soinnittomanaJ 88 ^ 

/r/ on yleensä retrofleksinen, mutta skottienglannissa se on yhä yksi- tai monitäryinen tremulantti. Englannin 
kielen eri aksentit voidaan jakaa /r/:n ääntämisen mukaan kahteen ryhmään: roottisiin ja ei-roottisiin. Ei- 
roottisissa aksenteissa /r/ äännetään vain tavun alussa ja vokaalien välissä, mutta roottisissa aksenteissa /r/ 
äännetään aina (kuten sanoissa beard ja war). Roottisten aksenttien esiintymisalueita ovat Lounais-Englanti, 
Skotlanti, Irlanti, Länsi- ja Pohjois-Yhdysvallat, Kanada, Barbados ja osa Jamaikaa. Ei-roottisten aksenttien 
esiintymisalueita ovat suurin osa Englantia, Wales, Etelä-Yhdysvallat, New Yorkin osavaltio ja Uusi- 
Englanti, Australia ja Uusi-Seelanti, suurin osa Karibiaa ja Afrikka. Myös suurin osa afroamerikkalaisista 
puhuu ei-roottisestiJ 89 ^ 

Foneemilla fl/ on kaksi allofonia, [1] ja tumma [1], Jälkimmäinen esiintyy tavujen lopussa, kuten sanoissa 
hill [hi 1] ja elbow [slbouj. Skotlanninenglannissa se esiintyy muissakin paikoissa.^ 

Glottaaliklusiili esiintyy joissain englannin murteissa, kuten cockneyssa ja s k o tl a n n i n englannissa.^- 9 ^ 
Amerikanenglannissa ja Ulsterin englannissa esiintyy alveolaarinen napausäänne [f], esimerkiksi /t/:n ja 
/d/:n allofonina sanoissa latter ja ladder [lafrjJ 92 ^ 

Englannin kielen sana voi alkaa enintään kolmella konsonan t illa (kuten string ) ja päättyä jopa neljään 
konsonanttiin (kuten twelfths)P^ Tavu rakentuu vokaalin ympärille ja on muotoa KKKVKKKK 
(konsonantteja voi olla vähemmänkin aina yksinäisen vokaalin muodostamaan tavuun asti). Myös tietyt 
konsonantit (/!/, /r/ tai nasaali) voivat toimia tavussa vokaalin asemassaJ 94 ^ 


Vokaalit 

Vokaaleja englannin kielessä on moniin muihin kieliin verrattuna varsin paljonJ 95 ^ Aksenttien välillä 
esiintyy lisäksi suuria vokaalinvaihtelulta, t 96 ] 

Alla olevassa kuvassa ovat englannin kielen vokaalit ääntämispaikkoineen^ 97 ^ 




Brittiläisessä standardienglannissa pitkien ja lyhyiden vokaalien ero ei ole foneettinen. Kontrasti on sen 
sijaan tiukkojen ja höllien vokaalien välillä - näiden pituus vaihtelee allofonisesti. Höllä vokaali (kuten /I/) 
on sentralisoitunut ja sen artikulointi on epätarkempaa kuin tiukan vokaalin (kuten lii), joka lausutaan 
selkeästi artikuloidenJ 98 ^ Murteesta riippuu, muuttuuko pituus. Skottienglannissa höllät vokaalit ovat aina 
lyhyitä, mutta tiukat voivat olla lyhyitä tai pitkiäJ 99 ^ 

Alla olevassa taulukossa on Received Pronunciation -aksentissa käytettävien vokaalifoneemien yleisimpiä 
kirjoitusmuotoja esimerkkisanoineen:^ 100 ^ 


lii 

ee, ea 

bee, beat 

/il 

i 

bit 

/e/ 

a, ai, ay 

same, bait, hay 

/£/ 

e 

pet 

/a J 

a, ar, (am. engl. myös o) 

bath, car, (cot) 

lal (/ae/) 

a 

bat 

lal 

oo, u, oe 

boot, Luke, shoe 

löi 

u, oo 

put, look 

loi 

o, oa, ow 

pole, boat, show 

/A/ 

u, o 

putt, done 

/o/ 

ou, aw, or 

bought, dawn, short 

/D/ 

o, ou 

look, cough 

lal/ 

i, y 

bite, shy 

/au/ 

ou, ow 

bout, now 

/OI / 

oi, oy 

voice, boy 

/I0/ 

ear, eir, eer 

beard, weird, beer 

/£9/ 

air, ear, are 

laird, bear, fare 

/U9/ 

our, ure 

tour, pure 

13/ 

ir, ear, or, ur, er 

bird, heard, word, fur, her 

lal 

o, e, a 

painottomassa tavussa 


Foneemit /e/ ja /o/ ääntyvät useimmissa murteissa diftongisina [ei] ja [ou], Joskus myös lii ja /u/ äännetään 
diftongisesti [li] ja [öu 101 ' Amerikanenglannissa /r/ yhdistyy edeltävän vokaalin kanssa usein r-sävyiseksi 
vokaaliksi, esimerkiksi /3/ plus/r/ -► [&-]J l02 ' 


Suuri vokaalisiirros 




Suuressa vokaalisiirroksessa 1400- ja 1700-lukujen välillä englannin kielen pitkät vokaalit saivat nykyisen 
muotonsa. Samalla vokaalien kirjoitusmuoto ja ääntäminen erkaantuivat toisistaan. Vokaalisiirroksen 
ensimmäisessä vaiheessa ylävokaalit lii ja /u/ diftongiutuivat muotoon /ai/ ja /au/; näin sana my [mi] alettiin 
lausua [mal] ja hus (nyk. house ) [hus] alettiin lausua [haös]. Näiltä vokaaleilta vapautuneeseen tilaan 
nousivat välivokaalit lei ja loi sekä alavokaali lal. Vokaalisiirros tapahtui vaiheittain, ja jotkin sanat jäivät 
sen ulkopuolelle (kuten break). Alla olevassa taulukossa ovat tärkeimmät vokaalimuutokset 
vuosisadoittani:' 103 ^ 


1400 

1500 

1600 

Nykyisin 

Esimerkkisanoja 

i 

ei 

£i 

ai 

bite 

e 

i 

i 

i 

meet 

£ 

£ 

e 

i 

meat 

a 

a 

£ 

ei 

mate 

u 

ou 

3U 

au 

out 

0 

u 

U 

u 

boot 

3 

3 

30 

0 

boat 


Useiden englannin kielten sanojen kirjoitusmuodoksi on vakiintunut 1400-luvun kirjoitusmuoto, joka 
noudattaa silloista ääntämistä.' 103 -' 


Sanapaino 

Sanapaino vaihtelee englannin kielessä sanoittain ja voi esiintyä niin sanan alussa, keskellä kuin joskus 
harvoin lopussakin. Jokaisessa nominissa, verbissä, adjektiivissa tai adverbissa on yksi pääpainollinen tavu 
ja joskus joitain sivupainollisia. Painottomien tavujen vokaali on svaa-vokaali Idi. Paino on englannissa 
osittain foneeminen: on minimipareja, joissa paino on eri tavuilla, kuten ’pervert ('perverssi’; paino 
ensimmäisellä tavulla) ja per ’vert ('vääristää’; paino viimeisellä tavulla) J 104 ^ 


Intonaatio 

Englannin kieli ei ole tonaalinen kieli, eli sanojen merkitys ei riipu sävelkorkeudesta. Sävelkorkeuden 
vaihtelulla voidaan englannissa kuitenkin korostaa tai selkeyttää lauseen merkitystä, ja sen käyttö on 
yleistä.' 105 ^ Englannin yleisimmät toonit merkityksineen ovat alla olevassa taulukossa:' l00 ' 


Tooni 

Esimerkkejä 

Käyttö ja merkitys 

laskeva 

yes; l’m certain 

neutraali, lopullinen toteamus: "niin”; "olen varma siitä” 

nouseva 

yes 

jatkoa odottava: "niin?”, "entä sitten?”, "kerro lisää” 


red, brövvn, blue 

luettelossa (viimeinen sana laskevalla toonilla) 


is it över? 

kysymyslauseessa 

laskeva-nouseva 

yes; it’s pössible 

varovainen myöntyminen, "ehkäpä niin”; "saattaa olla” 

nouseva-laskeva 

yes 

vahva myöntyminen, "aivan!” 


you were first 

ihmettely, vaikuttuminen: "olit ensimmäinen!” 


Elisio 

Elisio eli äänteiden poisjääminen on englannin puhekielessä melko yleistä. Yleisimpiä usein poisjääviä 
foneemeja ovat klusiilia seuraava heikko vokaali (kuten today [t’del]), monimutkainen konsonanttiyhtymä 
(kuten acts [aks]), ja of-sanan [v] ennen konsonanttia. Jotkin sanat lisäksi äännetään puheessa lyhyinä, kuten 





had > ’d, has > ’s, will > ’ll, have > ’ve ja are > ’re. 


[107] 


Oikeinkirjoitus 


Englantia kirjoitetaan latinalaisen aakkoston 26 kirjaimella A—Z. Tarkkeita käytetään joissain 
vierasperäisissä sanoissa, kuten cafe, fiancee ('morsian’) ja naive ('naiivi’). Monessa sanassa niiden käyttö 
kuitenkin vähenee ajan myötäJ 108 ^ 


Englannin oikeinkirjoitus on nykyisin poikkeuksellisen epäsäännöllistä. Muinaisenglannin oikeinkirjoitus 
oli vielä säännöllinen, mutta normannivalloituksen jälkeen kielen ääntäminen muuttui nopeasti mutta 
oikeinkirjoitusta ei muutettuJ 41 ^ Suuressa vokaalisiirroksessa englannin vokaalien ääntäminen muuttui 
edelleen merkittävästi. Kirjapainon käyttöönotto myös vakiinnutti sillä hetkellä käytössä olleen 
kirjoitustavan J l09 ' 


Murteiden väliset erot 

Amerikanenglannin ja brittienglannin välillä on joitain eroja oikeinkirjoituksessa. Merkittävimpiä eroja ovat 
-or/-our (am. color, br. colour ); -ter/-tre, -ger/-gre ym. (am. center, theater, meager, br. centre, theatre, 
meagre ); e/oe ja e/ae (am. estrogen, esthetics, pedophile, br. oestrogen, aesthetics. paedophile)-, (am. 

fulfillment, traveler, br. fulfilment, traveller ); -ize/-ise (am. finalize, br. finalise)-, -lyze/-lyse (am. analyze, br. 
yl. analyse ); -og/-ogue (am. dialog, br. dialogue ). Amerikkalaiset kirjoitusmuodot ovat usein brittiläisiä 
muotoja lyhyempiä. Amerikanenglannissa ei homofoneja pyritä välttämään yhtä usein kuin 
brittienglannissa, kuten sanassa cheque (br.) / check (am. ’sekki’)J 110 ] 


Uudistamispyrkimykset 

Useita yrityksiä englannin kirjoitussääntöjen uudistamiseksi on tehty, mutta mikään niistä ei ole saanut 
laajaa kannatusta. Benjamin Franklin esitteli asuessaan Lontoossa vuonna 1768 kirjoituksessaan A Scheme 
for a new Alphabet and a Reformed Mode of Spelling foneettisen kirjoitusjärjestelmän^ 111 ^ Deweyn 
luokittelun kehittäjä Melvil Dewey ajoi myös asiaa: hän jopa vaihtoi etunimensä Melvillestä 
yksinkertaisempaan muotoon Melvil ja kirjoitti osan elämästään sukunimensä muodossa DuiJ 112 ^ 
Yhdysvaltalainen liikemies Andrew Carnegie perusti vuonna 1906 arvovaltaisen komitean tutkimaan 
oikeinkirjoituksen yksinkertaistamista, ja presidentti Theodore Roosevelt yritti ajaa komitean ehdotusta 
turhaan läpi maan hallinnossaJ 113 ^ 

